Is-seminarist Andrew Camilleri ser jiġi ordnat djaknu mill‐Arċisqof Charles J. Scicluna llum 20 ta' Jannar 2020. Il-Quddiesa ser issir fir-residenza ta' St Vincent de Paule, Ħal Luqa. Camilleri huwa mill-Parroċċa ta' Santa Katerina, iż-Żurrieq, u bħalissa qed jaħdem fiċ-Ċentru Internazzjonali tal-Moviment tal-Fokolari f'Ruma, l-Italja. Permezz tal‐ordinazzjoni, id‐djaknu l‐ġdid isir xebh ma' Ġesù Kristu li ried ikun 'djaknu', jiġifieri qaddej ta' kulħadd. Id‐dmirijiet tad‐djaknu huma li l‐ewwel u qabel kollox jiddedika ħajtu għal qadi bl‐imħabba (djakonija) fis‐servizz tiegħu lejn il‐poplu, jassisti lill‐isqof u lis‐saċerdoti fiċ‐ċelebrazzjoni tal‐misteri qaddisa, l‐aktar tal‐Ewkaristija, jamministra s‐Sagrament tal‐Magħmudija, jassisti għaż‐żwieġ u jbierku, ixandar l‐Evanġelju u jipprietkah, u jmexxi funerali. Kulħadd huwa mistieden biex jattendi għaċ‐ċelebrazzjoni tal‐ordinazzjoni. www.knisja.mt www.knisja.mt/ritratti
L-Arċisqof jordna djaknu ġdid